Cwyn y Bachgen Dall 
o Dreforis. 


Cydneswch, bawb o'r Cymry, 
O ddifri yn ddiball, 

Gwrandewch a chywir galon, 
Ar gwynfan bachgen dall; 

Gwnewch sylw o'm sefyllfa, 
Mawr alar i mi sydd, 

l'e'm ganwyd, fel y gwelwch, 
Heb weled goleu'r dydd. 


Mae pump o lan synwyrau 
Naturiol genych chwi, 

Er cymaint yw ngorthrymder, 
Mae pedair genyf fi ; 

'Rwy'n clywed ac arogli, 
Archwaethu a theimlo'n glir, 

Er nad wyf ddim yn gweled, 
Mae'n golled fawr yn wir. 


Does genyf ond dychymyg 
Am bethau is y rhod, 
Chwychwi sy'n meddu llygaid 
Rho'wch wybod beth sy'n bod ; 
Mynegwch eu rhinweddau, 
A'u troion aml eu rhi, 
Yn fachgen dall y'm ganed— 
Trwm iawn yw 'nghyflwr i. 

Mi glywais fod y ddaear 
Yn llawn o borfa las, 
A chaeau llon a llysiau 
Yn rhoddi ffrwythau'i ma's; 
Os nad wyf yn camsynied, 
Caf glywed genych chwi— 
Yn fachgen dall y'm ganed, 
Trwm iawn yw 'nghyflwr i. 


Mi glywais i fod llongau 
A'u hwyliau mawr a'u stwr 
I'w gwel'd fel gwych balasau 
Yn symud dros y dwr, 
Yn morio am drysorau, 
A'u dwyn yn ol i mi, 
A minnau'n methu gweled, 
Trwm iawn yw 'nghyflwr i. 


Mi glywais fod y dynion, 
Rhai'n dduon, rhai yn wyn, 
Mynegwch yn ddiaros, 
Beth yw yr achos hyn ; 
Paham mae rhai yn dduon ? 
Os cellwch, d'wedwch chwi; 
Nis gallaf fi ddim deall, 
Yn ddall y'm ganed ìi. 


Mae swn yr anifeiliaid 
I'm clustiau'n rhyfedd iawn, 
Mil gwell nag aur India 
Yw gwel'd y rhai'n, pe cawn ; 
Mae myrdd o ryfeddodau 
Ar hyd ein daear ni, 
Ni chaf fi byth eu gweled, 
Trwm iawn yw 'nghyflwr i. 


3 


Rho'wch wybod, lon gyfeillion, 
Mae'ch llygaid genych chwi, 

Pa fodd mae'r haul yn symud ? 
Eglurwch hyn i mi, 

Paham mae haf a gauaf 
Mor gyson gyda ni? 

Yn fachgen dall y'm ganed, 
Tiwm iawn yw 'nghyflwr i. 


Mi glywais fod yr heulwen 
Yn ddisglaer iawn ei lliw, 

A'i bod hi'n famaeth gywir 
I bob creadur byw, 

Fel cawr yn rhedeg gyrfa 
Uchben ein dacar ni, 

A minnau'n methu gweled, 
Trwm iawn yw 'nghyflwr i. 


Mae'r ser a'u llewyrchiadau, 
A'u troion dyrys maith, 
A'u gyrfa hir o'r dwyrain 
Dros y gorllewin maith ; 
Pa fodd mae rhai'n heb adry su? 
Os gellwch, d'wedwch chwi — 
Nis gallaf fi ddim deall, 
Yn ddall y'm ganed i. 


Mae yna fydoedd tanllyd, 
Yn yr eangder mawr, 
Rhyw ganoedd o flynyddoedd 
Cyn dod i gylch y llawr ; 
Pa fodd mae rhai'n heb dd'rysu ? 
Os gellwch, dwedwch chwi— 
Nis gallaf fi ddim deall, 
Yn ddall y'm ganed i. 

Rhow'ch wybod, lon gyfeillion, 
Mawr alar i mi sydd, 

Trwm iawn yw bod heb lygaid 
I weled goleu'r dydd ; 

Gobeithio gwnewch dosturio, 
Mae llygaid genych chwi; 

Yn fachgen dall y'm ganed, 
Trwm iawn yw 'nghyflwr i. 


Y lloer sydd yn ymddangos 
Yn gyson ger eich bron, 
Bob nos yn newid amser 
Ei hymddanghosiad llon, 
Bob mis yn newid hefyd, 
Datguddiwch, d'wedwch chwi — 
Yn fachgen dall y'm ganed, 
Trwm iawn yw 'nghyflwr i. 


Pwy bynag sydd yn gofyn, 
Trwy barthau bro a bryn, 
Caiff wybod yn ddiamheu 
Pwy wnaeth y geiriau hyn ; 
Un sydd a'i lwyr ddymuniad 
A chariad yn ddiball, 
I wneuthur rhyw ddaioni 
I mi sy'n fachgen dall. 


Treforis. JOHN EvANs. 

